རྣམ་གཞག་རྒྱས་པར་བཤད་པ། ཡོད་ཀྱང་མི་མཐོང་བར་བསྟན་པའོ། ། གཉིས་པ་ལ་གཉིས། སྡོམ་གྱི་མདོར་བསྟན་པ་དང་། དོན་དབྱེ་བས་རྒྱས་པར་བཤད་པའོ། དེ་ལ་བདུན། ངོ་བོ་དང་རྒྱུའི་དོན། འབྲས་བུ་དང་ལས་ཀྱི་དོན། ལྡན་པའི་གྲོགས། དབྱེ་བའི་དོན། མདོར་བསྟན་རྒྱས་བཤད་གཉིས་ཀྱིས་ཀུན་ཏུ་འགྲོ་བ། འགྱུར་བ་མེད་པ། དབྱེར་མེད་པའི་དོན་ནོ། ། དང་པོ་ལ་གཉིས། མདོར་བསྟན་དང་རྒྱས་བཤད་དོ། ། དེ་ལ་གཉིས། ངོ་བོ་རྒྱས་པར་བཤད་པ། སྒྲིབ་པ་བཞིའི་གཉེན་པོར་རྒྱུ་བཞི་བསྟན་པ་དང་། རྒྱུ་བཞི་དང་ལྡན་པས་ཐུབ་པའི་སྲས་སུ་བསྟན་པ་གཉིས་ཀྱིས་རྒྱུའི་དོན་རྒྱས་པར་བཤད་པའོ། ། འབྲས་བུ་དང་ལས་ཀྱི་དོན་ལ་གཉིས། མདོར་བསྟན་དང་རྒྱས་བཤད་དོ། ། འབྲས་བུ་རྒྱས་པར་བཤད་པ་ལ་གཉིས། གཉེན་པོས་ཕྱེ་བའི་འབྲས་བུ་བཞི་བསྟན་པ་དང་། ཡོན་ཏན་བཞི་པོ་གཏན་ལ་དབབ་པ་གཉིས་ཀྱིས་ཆོས་ཀྱི་སྐུ་ཡོན་ཏན་གྱི་ཕ་རོལ་ཏུ་ཕྱིན་པ་བཞིར་བསྟན་པ་དང་། ཤེས་རབ་སྙིང་རྗེ་མཐར་ཕྱིན་པས་མི་གནས་པའི་མྱ་ངན་ལས་འདས་པ་བསྟན་པའོ། ། སྐྱེ་བ་དང་འདུན་པའི་ལས་དང་ལྡན་པ་དང་། ལས་དང་རིགས་ཀྱི་སྒྲུབ་བྱེད་དུ་བསྟན་པ་གཉིས་ཀྱི་ལས་རྒྱས་པར་བཤད་པའོ། ། ལྡན་པའི་གྲོགས་ལ་གཉིས། མདོར་བསྟན་པ། རྒྱུའི་ལྡན་པ་དང་འབྲས་བུའི་ལྡན་པ་གཉིས་ཀྱིས་རྒྱས་པར་བཤད་པའོ། ། དབྱེ་བའི་དོན་ལ་གཉིས། མདོར་བསྟན་རྒྱས་བཤད་གཉིས་ཀྱིས་འཇུག་པར་དབྱེ་བ་དང་། མདོར་བསྟན་རྒྱས་བཤད་གཉིས་ཀྱིས་གནས་སྐབས་ཀྱི་དབྱེ་བའོ། ། འགྱུར་བ་མེད་པའི་དོན་ལ་གཉིས། མདོར་བསྟན་དང་རྒྱས་བཤད་དོ། ། དེ་ལ་གསུམ། མ་དག་པའི་གནས་སྐབས། དག་པ་དང་མ་དག་པའི་གནས་སྐབས། ཤིན་ཏུ་རྣམ་པར་དག་པའི་གནས་སྐབས་སུ་འགྱུར་བ་མེད་པའོ། ། དང་པོ་ལ་གཉིས། འགྱུར་བ་མེད་པ་ནམ་མཁའི་དཔེས་བསྟན་པ། རྐྱེན་གྱི་སྐྱེ་འཇིག་ཏུ་མི་འགྱུར་བ་དང་། འཇིག་རྐྱེན་གསུམ་གྱིས་མི་འཇིག་པར་བརྟན་པ་གཉིས་ཀྱི་སྐྱེ་འཇིག་མེད་པ་བྱེ་བྲག་ཏུ་བཤད་པའོ། ། དང་པོ་ལ་གཉིས། རྒྱས་པར་བསྟན་པ་དང་། དོན་བསྡུ་བའོ། ། དང་པོ་ལ་ལྔ། རང་དྲི་མས་མ་གོས་པ། གཞན་སྐྱེ་འཇིག་གི་གཞི་ཡིན་པ། རྐྱེན་གྱིས་འཇིག་པར་མི་འགྱུར་བ། དཔེ་དང་དོན་དང་ཕན་ཚུན་སྦྱར་བ་གསུམ་གྱི་རྟེན་གནས་མེད་པ། རྒྱུ་རྐྱེན་གྱིས་སྐྱེ་འཇིག་མེད་པའོ། ། དག་པ་དང་མ་དག་པའི་གནས་སྐབས་སུ་འགྱུར་བ་མེད་པ་ལ་གསུམ། མདོར་བསྟན་པ་དང་དག་པ་དང་མ་དག་པའི་དོན་བཤད་པ་གཉིས་ཀྱིས་རྒྱས་བཤད། ཤིན་ཏུ་རྒྱས་པར་བཤད་པའོ། ། དེ་ལ་བཞི། མདོ་རྒྱས་གཉིས་ཀྱི་སེམས་དང་པོ་བསྐྱེད་པའི་བྱང་ཆུབ་སེམས་དཔའི་དཔེ་དོན་གཉིས་ཀྱི་སྤྱོད་པ་ལ་ཞུགས་པའི་སྐབས། ཕྱིར་མི་ལྡོག་པའི་སྐབས། སྐྱེ་བ་གཅིག་གིས་ཐོགས་པའི་སྐབས་སོ། ། དེ་ལ་གཉིས། དག་པ་དང་མ་དག་པ་གཉིས་ཀྱིས་རང་བཞིན་གྱི་དོན་བསྒྲུབ་པ་དང་། མཉམ་པ་དང་མི་མཉམ་པའི་ཁྱད་པར་རོ། ཤིན་ཏུ་རྣམ་པར་དག་པའི་སྐབས་སུ་འགྱུར་བ་མེད་པ་ལ་གསུམ། འགྱུར་མེད་ཀྱི་དོན་བཞི་མདོར་བསྟན་པ། དེ་ཉིད་ཀྱི་ཕྱིར་སྐྱེ་འཆི་ན་རྒ་ལས་གྲོལ་བ་དང་། དེ་དག་གི་དོན་བསྡུ་བ་གཉིས་ཀྱིས་རྒྱས་བཤད། ཤིན་ཏུ་རྒྱས་བཤད་དོ། ། དབྱེ་བ་མེད་པའི་དོན་ལ་གཉིས། མདོར་བསྟན་པ་དང་། རྒྱས་བཤད་དོ། ། དེ་ལ་གཉིས། མིང་གི་རྣམ་གྲངས་བཞིར་བསྟན་པ། དེར་འཇོག་པའི་དོན་བསྟན་པ་གཉིས་ཀྱིས་གང་དང་དབྱེར་མེད་པ་ཟག་མེད་ཀྱི་དབྱིངས་དང་། གང་དབྱེར་མེད་པའི་སངས་རྒྱས་སོ། ། དེ་ལ་གསུམ། སངས་རྒྱས་དང་མྱ་ངན་ལས་འདས་པ་དབྱེར་མེད་པ། དེ་ཉིད་ཉི་མ་དང་མཚུངས་པར་བསྟན་པ། དེས་ན་སངས་རྒྱས་ལས་གཞན་དུ་མྱ་ངན་ལས་འདས་པ་མེད་པར་བསྟན་པའོ། ། དང་པོ་ལ་གཉིས། མདོར་བསྟན་དང་༑ རྒྱས་བཤད་དོ། དེ་ལ་གཉིས། ཡོན་ཏན་བཞི་ལྡན་གྱི་སངས་རྒྱས་ཉིད་ཐར་པར་བསྟན་པ། རི་མོ་མཁན་གྱི་དཔེ་དང་། དོན་ལ་སྦྱར་བ་གཉིས་ཀྱིས་ཡོན་ཏན་ཐམས་ཅད་བྱེ་བྲག་ཏུ་བཤད་པའོ། ། དོན་གཉིས་པ་ཡོད་ཀྱང་མི་མཐོང་བ་བསྟན་པ་ལ་གསུམ། རྐྱེན་གང་གིས་མི་མཐོང་བ་དཔེས་བསྟན་པ། གང་ཟག་གང་གིས་མི་མཐོང་བ་དེ་འཇུག་ཚུལ་དང་བཅས་པ། གསལ་བཞག་དང་བྲལ་བ། སྒྲོ་སྐུར་དང་བྲལ་བ་གཉིས་ཀྱིས། གང་མི་མཐོང་བའི་དོན་བསྟན་པའོ། ། དང་པོ་ལ་གཉིས། མཚམས་སྦྱར་གྱི་ཚུལ་གྱི་དཔེས་རྟོགས་བྱར་བསྟན་པ་དང་། དཔེ་དོན་རྒྱས་པར་བཤད་པའོ། ། དེ་ལ་གཉིས། སྒྲིབ་བྱེད་དང་། བསྒྲིབ་བྱ་དཔེ་དོན་སྦྱར་ཏེ་བསྟན་པ་དང་། སྒྲིབ་བྱེད་དང་བསྒྲིབ་བྱ་སོ་སོར་གཏན་ལ་དབབ་པའོ། ། དང་པོ་ལ་གསུམ། དཔེ་དོན་སོ་སོར་བསྟན་པས་མདོར་བསྟན། ཕན་ཚུན་སྦྱར་བས་རྒྱས་བཤད། དེ་དག་གི་དོན་བསྡུ་བའོ། ། དང་པོ་ལ་གཉིས། དཔེ་དགུ་དང་། དོན་བསྟན་པ་གཉིས་ཀྱིས་དཔེ་དོན་རྣམ་པར་བཞག་པ་དང་། དེ་ཉིད་ཀྱི་དོན་བསྡུ་བའོ། ། གཉིས་པ་ཕན་ཚུན་སྦྱར་བ་ལ་དགུ། པདྨས་རྒྱལ་བའི་སྐུ་སྒྲིབ་པ་དང་འདྲ་བར། སྦྲང་བུས་སྦྲང་རྩི། སྦུན་པས་འབྲུ། མི་གཙང་བས་གསེར། སས་གཏེར༑ ས་བོན་གྱིས་མྱུ་གུ། གོས་ཧྲུལ་གྱིས་རྒྱལ་བའི་སྐུ། མངལ་གྱིས་མི་བདགའདམ་པས་གསེར་གྱི་སྐུ་བསྒྲིབས་པ་དང་འདྲ་བར་བསྟན་པའོ། ། དེ་དག་རེ་རེ་ལའང་དཔེ་བསྟན་པ། དོན་བསྟན་པ། དཔེ་དོན་སྦྱར་བ་གསུམ་གསུམ་གྱིས་རིགས་པར་བྱའོ། ། དེ་དག་གི་དོན་བསྡུ་བ་ལ་གཉིས། སྒྲིབ་བྱེད་ཀྱི་དཔེ་དང་། བསྒྲིབ་བྱའི་དཔེ་གཉིས་ཀྱིས་དཔེ་བསྡུ་བ་དང་། དོན་བསྡུ་བའོ། ། གཉིས་པ་བསྒྲིབ་བྱེད་དང་། བསྒྲིབ་བྱ་སོ་སོར་བསྟན་པ་ལ་གཉིས། སྒྲིབ་བྱེད་∶དྲི་མའི་(《ཞ》མི་འདྲ་བའི་)རྣམ་གཞགབསྒྲིབ་བྱ་དོན་གྱི་རྣམ་གཞག་གོ། དང་པོ་ལ་གསུམ། སྒྲིབ་བྱེད་ཀྱི་དོན་འདོད་ཆགས་ལ་སོགས་པ་དགུར་བསྟན་པ་དང་། པདྨ་ལ་སོགས་པའི་དཔེ་དང་མཚུངས་པར་བཞག་པ་གཉིས་ཀྱིས་གང་གིས་བསྒྲིབ་པའི་དྲི་མ༑ གང་ལ་བསྒྲིབ་པའི་གང་ཟགསྒྲིབ་བྱེད་ཀྱི་དཔེ་དོན་ཆོས་མཐུན་བསྟན་པའོ༑ ༑དེ་ལ་གཉིས། བག་ལ་ཉལ་གྱི་འདོད་ཆགས་དང་པདྨ་མཚུངས་པ། ཞེ་སྡང་དང་སྦྲང་བུ། གཏི་མུག་དང་སྦུན་པ། ཉོན་མོངས་པ་ཀུན་ལྡང་དང་མི་གཙང་བ༑ བག་ཆགས་དང་ས། མཐོང་སྤང་དང་ས་བོན། བསྒོམ་སྤང་དང་གོས་ཧྲུལ། མ་དག་པ་ལ་བརྟེན་པའི་དྲི་མ་དང་མངལ། དག་པ་ལ་བརྟེན་པའི་དྲི་མ་དང་། ∶འདམ་མཚུངས་པར་(《ཞ》དག་པ་བརྟེན་པའི་དྲི་མ་འདམ་པ་)བསྟན་པ་དགུས་དཔེ་དོན་ཆོས་མཐུན་རྒྱས་པར་བཤད་པ། དེ་ཉིད་ཀྱི་དོན་བསྡུ་བའོ། ། བསྒྲིབ་བྱ་དོན་གྱི་རྣམ་གཞག་ལ་གསུམ། མདོར་བསྟན་པ། རྒྱས་པར་བཤད་པ། ཤིན་ཏུ་རྒྱས་པར་བཤད་པའོ། ། དེ་ལ་གསུམ། ཆོས་ཀྱི་སྐུ་གསུམ་དུ་དབྱེ་བ་དང་། དཔེ་གསུམ་དང་མཚུངས་པར་བསྟན་པ་གཉིས་ཀྱིས་ཆོས་སྐུ། དེ་བཞིན་ཉིད་གསེར་དང་མཚུངས་པ༑ རང་བཞིན་དང་། རྒྱས་པའི་རིགས་གཏེར་དང་ལྗོན་ཤིང་དང་མཚུངས་པ་དང་༑ དེ་ལས་གྲུབ་པའི་སྐུ་གསུམ་དཔེ་ལྷག་མ་གསུམ་དང་མཚུངས་པ་གཉིས་ཀྱིས་རིགས་དཔེ་ལྔ་དང་མཚུངས་པའོ། ། དོན་གཉིས་པ་ངེས་དོན་གྱི་དབང་དུ་བྱས་ཏེ། དེ་ཉིད་དགོངས་པ་ཅན་དུ་བཤད་པ་ལ་གཉིས། མདོར་བསྟན་དང་རྒྱས་བཤད་དོ། ། དེ་ལ་གཉིས། ཆོས་ཐམས་ཅད་སྟོང་པར་བསྟན་པས་དངོས་ལ་གནོད་བྱེད་དགོངས་ཏེ་གསུངས་པའི་དགོངས་པའོ། ། དེ་ལ་གཉིས། ཉེས་པ་ལྔ་སྤངས་པའི་དགོས་པ་མདོར་བསྟན་པ་དང་། དེ་ཉིད་རྒྱས་པར་བཤད་པའོ། ། དེ་ལ་གསུམ། སེམས་ཞུམ་པ། སེམས་ཅན་དམན་པ་ལ་བརྙས་པ། ཡང་དག་མི་འཛིན་པ། ཡང་དག་པ་ལ་སྐུར་བ། བདག་ལ་ཆགས་པ་སྟེ་ལྔས་བསལ་བྱའི་སྐྱོན། སེལ་བྱེད་ཀྱི་རྐྱེན། བསལ་བྱའི་ཕན་ཡོན། དོན་ལ་གཉིས། དྲི་མ་མེད་པའི་བྱང་ཆུབ་པ་ལ་གཉིས། སྡོམ་གྱི་མདོར་བསྟན་པ་དང་། རྒྱས་པར་བཤད་པའོ། ། དེ་ལ་ལྔ༑ ངོ་བོ་དང་རྒྱུའི་དོན། འབྲས་བུའི་དོན། ལས་ཀྱི་དོན། ལྡན་པའི་གྲོགས། འཇུག་པའི་དོན་ནོ། ། དང་པོ་ལ་གཉིས། མདོར་བསྟན་པ་དང་། རྒྱས་པར་བཤད་པའོ༑ ༑དེ་ལ་གཉིས། ངོ་བོ་རྒྱས་བཤད་དང་། རྒྱུ་རྒྱས་པར་བཤད་པའོ། ། དང་པོ་ལ་གཉིས། དཔེའི་སྒོ་ནས་མདོར་བསྟན་རང་བཞིན་རྣམ་པར་དག་པ་དང་། དྲི་མ་མེད་པའི་རྣམ་པར་དག་པ་གཉིས་རྒྱས་པར་བཤད་པའོ། ། འབྲས་བུ་ལ་གཉིས། མདོར་བསྟན་པ་དང་། རྒྱས་པར་བཤད་པའོ། ། དེ་ལ་གཉིས། མཉམ་གཞག་དང་རྗེས་ཐོབ་གཉིས་ཀྱི་འབྲས་བུ་སྤངས་རྟོགས་མདོར་བསྟན་པ། དཔེ་གསུམ་གྱིས་ཉོན་མོངས་པའི་སྒྲིབ་པ་སྤངས་པ་དང་། དཔེ་དགུས་རྟོགས་པ་སྐུ་གསུམ་གྱི་ཡོན་ཏན་བསྟན་པ་གཉིས་ཀྱིས་དེ་ཉིད་དཔེ་དང་སྦྱར་ཏེ་རྒྱས་པར་བཤད་པའོ། ། ལས་ཀྱི་དོན་ལ་གཉིས། མདོར་བསྟན་དང་རྒྱས་བཤད་དོ། ། དེ་ལ་གཉིས། སྐུ་གཉིས་དང་༑ དེ་ཉིད་ལས་གསུམ་དུ་དབྱེ་བ་གཉིས་ཀྱི་ལས་ཀྱི་གཞི་གང་ཡིན་པ། དེ་ལ་བརྟེན་པའི་ལས་སོ། ། དེ་ལ་གཉིས། རང་དོན་གྱི་ལས་དང་། གཞན་དོན་གྱིས་ལས་སོ། ། དང་པོ་ལ་གཉིས། ཆོས་བཞི་མདོར་བསྟན་པ་དང་། དེ་ཉིད་རྒྱས་པར་བཤད་པའོ། ། དེ་ལ་བཞི། ཟག་པ་མེད་པ། ཁྱབ་པ། བརྟན་པ། ཞི་བ། རྟག་པ། འཕོ་བ་མེད་པ་བཞིས་འདུས་མ་བྱས། དཀར་པོའི་ཆོས་ཀྱི་གནས་སུ་བསྟན་པའོ༑ ༑ལྡན་པའི་གྲོགས་ལ་གསུམ། ཟག་མེད་ཀྱི་ཆོས་བཅོ་ལྔ་མདོར་བསྟན་པ། སྐུ་གཉིས་ཀྱི་རྟེན་དུ་བརྟན་པ། ཆོས་བཅོ་ལྔ་པོའི་སོ་སོའི་དོན་རྒྱས་པར་བཤད་པའོ༑ ༑འཇུག་པའི་དོན་ལ་གསུམ། འཇུག་པའི་ངོ་བོ་སྐུ་གསུམ་གྱི་རྣམ་གཞགའཇུག་པའི་དུས་བརྟག་པ། འཇུག་པའི་ཁྱད་པར་བསམ་གྱིས་མི་ཁྱབ་པའོ། ། དང་པོ་ལ་གསུམ། མདོར་བསྟན། རྒྱས་བཤད། མཇུག་བསྡུ་བའོ། ། གཉིས་པ་ལ་གཉིས༑ སངས་རྒྱས་སྐུ་གསུམ་གྱི་འཇུག་པ་སྤྱྀར་བསྟན་པ། དེ་ཉིད་ཀྱི་ཁྱད་པར་རྒྱས་པར་བཤད་པའོ། ། དེ་ལ་གསུམ། ཆོས་ཀྱི་སྐུ། ལོངས་སྐུ། སྤྲུལ་པའི་སྐུའོ། ། དང་པོ་ལ་གཉིས། མཚན་ཉིད་ལྔ། ངོ་བོ་དང་སྒྲུབ་བྱེད་ཀྱི་གཏན་ཚིགས་གཉིས་ཀྱིས་ཡོན་ཏན་ལྔ་པ་བསྟན་པའོ། ། ལོངས་སྐུ་ལ་གཉིས། ཡོན་ཏན་ལྔ་རྣམ་པར་བཞག་པ་དང་། དོན་བསྡུ་བ་གཉིས་ཀྱིས་མདོར་བསྟན་པ་དང་། རྒྱས་བཤད་དོ༑ ༑སྤྲུལ་པའི་སྐུ་ལ་གསུམ། ཇི་ལྟར་སྤྲུལ་པའི་ཚུལ། གང་ལ་སྤྲུལ་པའི་དོན། བསྟན་པའི་ཆོས་གསུམ་གྱིས་ལམ་ལ་མ་ཞུགས་པ་འཇུགཞུགས་པ་སྨིན་པར་མཛད་པ། སྨིན་པ་ལུང་སྟོན་པའོ། ། འཇུག་པའི་དུས་བརྟག་པ་ལ་གཉིས། ཆོས་བཅུ་མདོར་བསྟན་པ་སོ་སོའི་དོན་གཏན་ལ་དབབ་པ་དང་། དེ་དག་སྐུ་གཉིས་སོ་སོ་ལ་སྦྱར་བ་གཉིས་ཀྱིས་རྒྱས་པར་བཤད་པའོ། ། འཇུག་པའི་ཁྱད་པར་བསམ་གྱིས་མི་ཁྱབ་པ་ལ་གཉིས། མདོར་བསྟན་པ། རྒྱུ་གང་གིས་བསམ་གྱིས་མི་ཁྱབ་པའི་ཆོས་དྲུག་དང་། གང་བསམ་གྱིས་མི་ཁྱབ་པའི་སྐུ་གཉིས་དང་། སུས་བསམ་གྱིས་མི་ཁྱབ་པའི་གང་ཟག་གསུམ་གྱིས་རྒྱས་པར་བཤད་པའོ། ། དོན་གསུམ་པ། དབྱེར་མེད་པའི་ཡོན་ཏན་ལ་གཉིས། མདོར་བསྟན། རྒྱས་བཤད་གཉིས་ཀྱིས་རྟེན་དང་བརྟེན་པའི་རྣམ་གཞག་སྤྱྀར་བསྟན་པ། རྟེན་ཡོད་པ་བྱེ་བྲག་ཏུ་བཤད་པའོ༑ ༑དེ་ལ་གསུམ། དཔེའི་སྒོ་ནས་མདོར་བསྟན་པ། དོན་རྒྱས་པར་བཤད། དཔེ་དོན་སྦྱར་བས་མཇུག་བསྡུ་བའོ། ། གཉིས་པ་ལ་གཉིས། ཡོན་ཏན་ཉིད་རྒྱས་པར་བཤད་པ། དེ་ཉིད་རྒྱས་པར་གང་དུ་རྟོགས་པར་བྱ་བའི་མདོ་སྨོས་པའོ། ། དང་པོ་ལ་གཉིས། བྲལ་བའི་ཡོན་ཏན། མཚན་སུམ་ཅུ་རྩ་གཉིས་ཀྱིས་ངོ་བོ་དང་། ཆུ་ཟླ་དང་ཆོས་མཚུངས་སྦྱར་བ་གཉིས་ཀྱིས་རྣམ་པར་སྨིན་པའི་ཡོན་ཏན་ནོ། ། བྲལ་བའི་ཡོན་ཏན་ལ་གསུམ། སྟོབས་བཅུའི་ངོ་བོ་དང་། རྡོ་རྗེ་དང་ཆོས་མཚུངས་སྦྱར་བ་གཉིས་ཀྱིས་སྟོབས་བཅུ། མདོ་རྒྱས་གཉིས་ཀྱིས་མི་འཇིགས་པ་བཞིའི་ངོ་བོ་དང་། སེང་གེ་དང་ཆོས་མཚུངས་སྦྱར་བ་གཉིས་ཀྱིས་མི་འཇིགས་པ་བཞི། མདོ་རྒྱས་གཉིས་ཀྱིས་མ་འདྲེས་པའི་ཆོས་རྣམས་ཀྱི་ངོ་བོ་དང་། ནམ་མཁའ་དང་ཆོས་མཚུངས་སྦྱར་བ་གཉིས་ཀྱིས་མ་འདྲེས་པའི་ཆོས་བཅོ་བརྒྱད་དོ། ། དཔེ་དོན་སྦྱར་བས་མཇུག་བསྡུ་བ་ལ་གཉིས། དཔེ་དང་ཆོས་མཐུན་མདོར་བསྟན་པ། དེ་ཉིད་རྒྱས་པར་བཤད་པའོ། དང་པོ་ལ་གཉིས། བྲལ་བའི་ཡོན་ཏན་དཔེ་དང་སྦྱར་བ༑ རྟེན་གཟུགས་སྐུ་གཉིས་སུ་བསྟན་པ་དང་། སྐུ་གཉིས་ནམ་མཁའི་ཟླ་བ་དང་། ཆུ་ནང་གི་ཟླ་བ་དང་མཚུངས་པར་བསྟན་པ་གཉིས་ཀྱིས་རྣམ་སྨིན་གྱི་ཡོན་ཏན་དཔེ་དང་སྦྱར་བའོ། ། བྲལ་བའི་ཡོན་ཏན་དཔེ་དང་སྦྱར་བ་ལ་གཉིས། དཔེ་གསུམ་དང་ཆོས་མཐུན་སྦྱར་བ་དང་། ཡོན་ཏན་དེ་རྣམས་ཆོས་སྐུ་དང་དབྱེར་མེད་དུ་བསྟན་པའོ། ། དང་པོ་ལ་(《ཞ》+ཆོས་)གསུམ་གྱིས་བྱེད་ལས་འདྲ་བ་དང་། ཆོས་གསུམ་གྱི་ངོ་བོ་འདྲ་བ་གཉིས་ཀྱིས་སྟོབས་རྡོ་རྗེ་དང་ཆོས་མཐུན་པ། དཔེའི་ཆོས་བཞིས་མདོར་བསྟན་པ་དང་། ཆོས་བཞི་དོན་ལ་སྦྱར་ཏེ་རྒྱས་པར་བཤད་པ་གཉིས་ཀྱིས་མི་འཇིགས་པ་སེང་གེ་དང་ཆོས་མཐུན་པ། དོན་ལྔ་མཚོན་པའི་དཔེ་ལྔར་བཞག་པ་དང་། མི་མཚུངས་པའི་ཁྱད་པར་བཞག་པ་གཉིས་ཀྱིས་མ་འདྲེས་པ་ནམ་མཁའ་དང་ཆོས་མཐུན་པའོ། ། བཞི་པ་མཛད་པའི་ཕྲིནལས་ལ་གཉིས། མདོར་བསྟན་དང་རྒྱས་བཤད་དོ། ། དེ་ལ་གསུམ། ལྷུན་གྱིས་གྲུབ་པ། རྒྱུན་མི་འཆད་པ། དཔེ་དགུས་ལྷུན་གྲུབ་ཀྱི་དོན་ངེས་པར་བྱ་བའོ། ། དང་པོ་ལ་གཉིས། མདོ་རྒྱས་གཉིས་ཀྱིས་མཛད་པ་ལྷུན་གྱིས་གྲུབ་པ། མཛད་པ་པོ་ལྷུན་གྱིས་གྲུབ་པའོ༑ ༑དེ་ལ་གསུམ། ། མདོ་རྒྱས་གཉིས་ཀྱིས་དོན་བསྟན་པ། དཔེ་བསྟན་པ། དཔེ་དོན་སྦྱར་བའོ། ། དཔེ་དགུས་ལྷུན་གྲུབ་ཀྱི་དོན་ངེས་པར་བྱ་བ་ལ་བཞི། དཔེ་དགུས་དོན་དང་སྦྱར་ཏེ་སོ་སོར་བཤད་པ། དཔེ་བསྟན་པའི་དགོས་པ་དང་། གང་ལ་བཤད་པའི་མདོ་དང་། དེ་ཐོས་པའི་ཕན་ཡོན་དང་། གང་བཟུང་བ་དཔེས་མཚོན་པའི་དོན་བཞིས་ཐུན་མོང་དུ་གཏན་ལ་དབབ་པ། ལྷུན་གྱིས་གྲུབ་པའི་དོན་དགུ་དང་། དེ་ཉིད་ཞི་བ་དང་རང་གི་ངོ་བོ་སྐྱེ་འཇིག་དང་བྲལ་བ་དང་། གཞན་ལ་སྐྱེ་འཇིག་སྣང་བའི་རྒྱུ་མཚན